*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Νοεμβρίου 1982

περί διαπιστώσεως ότι η εισαγωγή της συσκευής με την ονομασία «Pulsar - EMP Generator, model Pulspak 8080, with Washington-VPD-I Antenna» δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/796/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η κυβέρνηση των Κάτω Χωρών, με επιστολή της της 26ης Μαρτίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Pulsar - EMP Generator, model Pulspak 8080, with Washington-VPD-I Antenna», που παραγγέλθηκε στις 24 Δεκεμβρίου 1980 και που προορίζεται να χρησιμοποιηθεί για τη μελέτη των συνεπειών ενός ηλεκτρομαγνητικού παλμού στα δίκτυα αγωγών και στις ηλεκτρονικές συσκευές, καί, ιδιαίτερα, για να δημιουργήσει τεχνητά σε μια γεωγραφική ζώνη περιορισμένης έκτασης ένα μαγνητικό πεδίο βραχείας διαρκείας αλλά μεγάλης ισχύος, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 16 Ιουλίου 1982, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως· ότι από την εξέταση αυτή συνάγεται ότι η εν λόγω συσκευή είναι μια γεννήτρια με συμπλήρωμα μία κεραία·

ότι τα αντικειμενικά τεχνικά χαρακτηριστικά της, όπως η διάρκεια και ο χρόνος αύξησης των ηλεκτρομαγνητικών παλμών που εκπέμπει, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·

ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Pulsar - EMP Generator, model Pulspak 8080, with Washing- ton-VPD-I Antenna» , που αποτελεί το αντικείμενο της

αιτήσεως της 26ης Μαρτίου 1982 της κυβέρνησης των Κάτω Χωρών, δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 15 Νοεμβρίου 1982.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.